苏辙
送王巩之徐州
遨游公卿间，结交非不足。
高秋远行迈，黄泥没马腹。
问群胡为尔，笑指篱间菊。
故人彭城守，久作中朝逐。
诗书自娱戏，樽佾当谁属。
相望鹤颈引，欲往龟头缩。
前期失不遂，浪语频遭督。
黄楼适已就，白酒行亦熟。
登高畅远情，戏马有前躅。
篇章杂笑语，行草烂盈幅。
归来贮箧笥，把玩比金玉。
吾兄别我久，忧患欲谁告。
孤高多风霆，弹射畏颠覆。
白头日益新，岁寒喜君独。
纷纷众草中，冉冉凌霜竹。
恨我闭笼樊，无由托君毂。